Berlingske Tidende, 1780-07-10
London, den 30te Junii. J en K. Officeers Skrivelse fra Nyeyork meldes Følgende: Det nærmer sig nu til Enden med Rebellionen. Daglig kommer der et stort Antal Rebellere med deres Gevær, som Overløbere til os, og deres Beretninger ere ey ubehagelige for os. Washingtons Leyr skal kun bestaae af 1500 Mand, af hvilke mange med første Leylighed ville komme over til os. Hans Hoved=Qvarteer er endnu i Morristown. Han er stedse han ge for, at hans Livagt skal tage ham og overgive ham til os, hvorfore den og forandres hver 12 Timer. Hans Tropper ere i elendige Omstændigheder. De, som komme til os, ere mestendeels gandske forhungrede, og mange af dem have ingen Skoe paa Fødderne, og kun faae Klæder paa Livet. J Kongressen i Philladelphia hersker den største Ueenighed, og sammes Lemmer have allerede slaget hinanden. Naar de offentlig lade sig see, kaster Folket Skarn paa dem, og de maa desforuden taale de bittreste Beskyldninger, at de ere Stiftere til alt det Onde, som Folket nu ønsker en Ende paa. - J Gaar fik man Depecher fra Admiral Geary og med samme den Tidende, at denne Admiral har faaet Underretning af Cutteren, Salammander, som han har sendt til Egnen ved Brest, for at recogniscere Havnen, at den Franske Escadre laae endnu sammesteds den 17de Junii. Vores Flode befinder sig i god Stand, og Hs. Kongel. Høyhed Prinds William, som er paa samme, meget vel. - Nogle af vore Kapere ere blevne vaer, at Franzoserne ved St. Malo, Cherbourg og la Hogue have indskibet 10 til 12000 Mand Tropper. Rimeligviis er dette sigtet paa Guernsen. Man har strax givet Gouverneuren sammesteds Efterretning derom. - Skipper Boreel, som fører det Hollandske Skib Jfr. Catrine fra Surinamme til Middelborg, og er den 30te April afseylet fra Suriname, beretter, at han den 31te May paa 32 Grader nordlig Brede og 30 Grader Længde, Vesten for Teneriffa har mødt en Flode af mere end 200 Franske og Spanske Koffardie= og Transportskibe, under Bedækning af 4 Krigskibe og 2 Fregatter. Den 6te Junii har han ligeledes seet en stor Fløde af Franske og Spanske Krigskibe, som den gang seilede om trent 80 Mile Sydvest fra Øen Flores, og saavidt han kunde mærke, ey fulgte nogen vis Cours, men meget meere krydsede i samme Egn. - Den 27de om Morgenen ankom hertil en Postsæk med Breve fra Vestindien, hvilken var ankommen til Falmouth med en Paketbaad, som den 25de Mai var afseylet fra St. Kitts. Siden har den Efterretning udbredt sig, at der igien var forefalden en Trefning imellem Admiral Rod. ney og den Franske Flode, hvorom fortælles følgende Omstændigheder, Fregatten the Brune, som var sendt ud at krydse, blev den Franske Flode vaer, og seylede derpaa strax til Barbados, hvor Admiral Rodney var med den største Deel af Floden. Bemeldte Admiral sendte strax 6 Skibe af Linien, for at opsøge den fiendtlige Flode. Disse naaede inden kort Tid Fienden, som var 17 Seyl stærk, og sloges uagtet den store Overmagt, saalænge med Fienden, indtil Admiral Rodner med sine andre Skibe kom dem til Hielp. Fienden, der er fandt for godt at indlade sig i en Hoved=Trefning, trækkede sig tilbage. Vore 6 Skibe, som havde været i Trefningen, vare meget beskadigede, især Cornwall og Conqueror, og alle Skibene begave sig til St. Lucia, for der at repareres. Denne Action er forefalden den 18de Mai. Admiral Rodney krydser endnu bestandig for Martinique, og har besluttet, endnu engang at nøde den Franske Flode til en Hoved=Trefning, endskiønt samme er 2 Linieskibe stærkere, end han. Dette er alt, hvad man endnu veed herom; men man hører ey, at Ministerium har hidtil ladet noget bekiendtgiøre derom.